
Biskop Pos

Romeine 5, 1-5

[bookmark: _Hlk135216216]Omdat ons dan uit die geloof geregverdig is, het ons vrede by God deur onse Here Jesus Christus; deur wie ons ook deur die geloof die toegang verkry het tot hierdie genade waarin ons staan; en ons roem in die hoop op die heerlikheid van God. En nie alleen dit nie, maar ons roem ook in die verdrukkinge, omdat ons weet dat die verdrukking lydsaamheid werk, en die lydsaamheid beproefdheid en die beproefdheid hoop; en die hoop beskaam nie, omdat die liefde van God in ons harte uitgestort is deur die Heilige Gees wat aan ons gegee is.

Ons het vrede met God.

‘Ons het vrede met God’ skryf Paulus aan die Christene in Rome. Die algemene Westerse definisie van vrede is die afwesigheid van konflik of oorlog of die afwesigheid van spanning en vrees, maar in Hebreeus beteken dit soveel meer. Dit beteken harmonie, heelheid, volledigheid, voorspoed, welsyn en rustigheid.

Deur Jesus Christus het ons vrede met God. Dit is ons geloof en die fondament van ons Christelike hoop.

As Christene leef ons in die genade van God.

Genade is soos 'n beskermde ruimte. Ons word deur God aanvaar. Ons is vergewe. Ons hoef nie te vrees nie.

Die eerste Christene aan wie Paulus skryf, het nie genade gesien as iets wat net tussen God en my gebeur het nie. Dit was ook iets wat hulle onder mekaar uitgeleef het. Hieroor kan ons op baie plekke in die Nuwe Testament lees. Ryk en arm, slaaf en vry het saam aanbid. Gasvryheid was baie belangrik; die armes is soveel as moontlik versorg en konflikte is so dikwels as moontlik vreedsaam opgelos. 

Hoe kan ons hoop, vrede en genade verkondig in die tye waarin ons vandag leef? Moet ons nie eerder erken dat die situasie waarin ons leef hopeloos is nie. Baie mense het geen hoop vir ons land nie. Ons ervaar elke dag korrupsie en wetteloosheid. Die ekonomie kry swaar weens beurt krag. Hoe kan 'n mens praat van hoop, vrede en genade in 'n tyd soos hierdie?

Paulus ken die besware teen die woorde – ons het vrede. Ons het genade. Ons het hoop. Hy skryf: En nie alleen dit nie, maar ons roem ook in die verdrukkinge, omdat ons weet dat die verdrukking lydsaamheid werk, en die lydsaamheid beproefdheid en die beproefdheid hoop; en die hoop beskaam nie, omdat die liefde van God in ons harte uitgestort is deur die Heilige Gees wat aan ons gegee is.

Hoop wat op God vertrou. Hoop wat weet dat krisisse sal kom, maar ook vertrou dat God by ons is en saam met ons gaan. God sal Sy liefde op ons uitstort en Sy Heilige Gees sal ons lei.

Ek sluit af met 'n aanhaling van 'n onbekende skrywer:

Geloof, in weerwil van moedeloosheid.
Hoop, ten spyte van die omstandighede.
Aksie, ten spyte van vrees.
Lewe, ten spyte van bekommernis.

Nuus uit NELCSA

Na 'n lang tyd waar baie min kontak plaasgevind het, het die biskoppe van die ELCSA, NELCSA en ELCSA (Kaapse Kerk) weer op die 27ste en 28ste April vergader na 'n versoek van die ELCSA. Dit was 'n leersame vergadering in goeie gees, waar die leiers van die drie kerke tyd geneem het om mekaar te leer ken. Daar is ook besluit dat die biskoppe in die toekoms twee keer per jaar sal vergader.

Die NELCSA-koorfees het op die 30ste April in die Johannesgemeinde in Pretoria plaasgevind. Kore van verskeie gemeentes van ons kerk het deelgeneem aan 'n viering van musiek. Ons dank die Here dat sulke vergaderings weer moontlik is na die lang tydperk van gedwonge isolasie weens Covid-19.

Die NELCSA is deel van die Lutherse Wêreld federasie. Die Lutherse Wêreld federasie is 'n globale gemeenskap van 149 kerke in die Lutherse tradisie, wat meer as 77 miljoen Christene in 99 lande verteenwoordig. Die Vergadering as die hoogste beheerliggaam van die Lutherse Wêreld federasie vergader elke ses jaar by 'n plek wat deur sy Raad gekies word op grond van uitnodigings wat van sy lidkerke ontvang is.  By die ontmoeting vergader verteenwoordigers van sy lidkerke, internasionale ekumeniese en kerklike organisasies, vennoot agentskappe uit die ontwikkelings- en sendingveld, gaste, die media en ander. Die gasheer kerk in Pole vir die jaar 2023 is die Evangeliese Kerk van die Augsburgse Belydenis in Pole. Ons bid vir God se seëninge vir die tyd van voorbereiding.

Die ELCSA (Kaapse Kerk) en die NELCSA is genader oor 'n kommissie wat deur die Evangelies-Lutherse Kerk in Hannover ingestel is. Die kommissie ondersoek moontlike seksuele wangedrag en magsmisbruik deur pastor Klaus Vollmer. As gevolg van die feit dat die pastor Vollmer ook in Suid-Afrika aktief was, word enigeen wat met pastoor Klaus Vollmer betrokke was en die kommissie van die kerk van Hannover wil nader genooi om dit te doen by die e-posadres: kommission-hannover@posteo.de

Belangstellendes in meer inligting kan dit doen op die webblad van die Evangelische Geschwisterschaft e.v: (http://geschwisterschaft.de/ueber_uns/page28/page28.html)

Theo Jäckel

